CELEX: 62018CN0410
Language: hu
Date: 2018-06-22 00:00:00
Title: C-410/18. sz. ügy: A tribunal administratif (Luxemburg) által 2018. június 22-én benyújtott előzetes döntéshozatal iránti kérelem – Nicolas Aubriet kontra Ministre de l'Enseignement supérieur et de la Recherche

27.8.2018   
            
            
               HU
            
            
               Az Európai Unió Hivatalos Lapja
            
            
               C 301/19
            
         
      A tribunal administratif (Luxemburg) által 2018. június 22-én benyújtott előzetes döntéshozatal iránti kérelem – Nicolas Aubriet kontra Ministre de l'Enseignement supérieur et de la Recherche
      (C-410/18. sz. ügy)
      (2018/C 301/26)
      Az eljárás nyelve: francia
      
         A kérdést előterjesztő bíróság
      
      Tribunal administratif
      
         Az alapeljárás felei
      
      
         Felperes: Nicolas Aubriet
      
         Alperes: Ministre de l'Enseignement supérieur et de la Recherche
      
         Az előzetes döntéshozatalra előterjesztett kérdés
      
      Szükséges-e a luxemburgi jogalkotó által hivatkozott cél eléréséhez – vagyis ahhoz, hogy ösztönözze a felsőfokú végzettséggel rendelkező személyek arányának növelését – a felsőoktatási tanulmányokhoz nyújtott állami pénzügyi támogatásról szóló, módosított 2014. július 24-i törvény 3. cikke 5. pontjának b) alpontja által a Luxemburgi Nagyhercegségben lakóhellyel nem rendelkező hallgatókra vonatkozóan bármilyen egyéb kapcsoló tényező figyelmen kívül hagyásával előírt azon feltétel, hogy e hallgatók olyan munkavállalók gyermekei, akiket a pénzügyi támogatás kérelmezésének időpontjában egy hétéves referencia-időszak folyamán legalább öt éve megszakítás nélkül Luxemburgban foglalkoztattak vagy ott folytatták tevékenységüket?